Diari Oficial de la Generalitat Valenciana


Sumari del DOGV 2033, del 27-05-1993 (1993/828128)

RESOLUCIÓ de 6 de maig de 1993, del Conseller de Sanitat i Consum , per la qual convoca un curs master en Salut Pública per a l'any acadèmic 1993/94, que se celebrara a l'Institut Valencià d'Estudis en Salut Pública.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2033

Data del DOGV
:   27-05-1993

Secció del DOGV
:   ALTRES DISPOSICIONS

Número del document
:   1993/828128


Data del document
:   06-05-1993

Organisme emissor
:   Conselleria de Sanitat i Consum

Tipus de document
:   Resolució

Resolució de 6 de maig de 1993, del Conseller de Sanitat i Consum, per la qual convoca un curs màster en Salut Pública per a l'any acadèmic 1993/94, que se celebrarà a l'Institut Valencià d'Estudis en Salut Pública.  
Es convoca el curs corresponent a l'any acadèmic 1993/94 per a l?obtenció de la titulació de master en Salut Pública, que se celebrarà a l?IVESP, segons el conveni de col·laboració subscrit entre la Universitat de València i la Conselleria de Sanitat i Consum, dins del marc de col·laboració cultural, educativa i científica entre ambdues institucions, de data 22 de desembre de 1982. La realització d'aquest master s'adaptarà a les següents bases.  
BASES  
1. Característiques del master  
1.1 El programa d'estudis per a l?obtenció de la titulació del master en Salut Pública (annex I) corresponent a l'any acadèmic 1993/94, comprendrà un programa de formació d'un any com a mínim, amb dedicació exclusiva. Hi haurà 800 hores de classe com a mínim i caldrà fer i aprovar un projecte individual d'investigació en un període màxim de quatre anys comptadors des de l?inici de la realització del master  
1.2 El curs començarà durant la primera quinzena d'octubre  
1.3 El nombre màxim d'alumnes admesos serà 15.  
1.4 L'assistència a les classes tant de l?àrea troncal com de les optatives serà obligatòria. L'absència a més del 20% en algunes d'aquestes àries suposarà l?exclusió del curs per a l'alumne.  
1.5 Per a l?obtenció de la titulació de master en Salut Pública caldrà completar les 800 hores de classe i superar les avaluacions corresponents. També caldrà presentar un treball d'investigació individual original que supervisarà i aprovarà la comissió avaluadora. Aquesta comissió la formaran quatre professors de l?IVESP que seran designats pel coordinador d'aquest institut.  
2. Requisits dels aspirants  
2.1 El master és obert a llicenciats i diplomats universitaris. Com que no és un curs introductori, s'avaluarà en la selecció dels estudiants la seua formació en ciències de la salut i la seua experiència en salut pública.  
2.2 La selecció dels aspirants al curs la farà la comissió avaluadora de l?IVESP, mitjançant la valoració del currículum personal, que caldrà presentar, amb les justificacions adients, i serà avaluat segons el barem de l'annex II i l?entrevista personal. Les puntuacions que s'atorgaran seran les següents:  
a) Currículum: segons l'annex II.  
b) Entrevista personal: fins a cinc punts.  
Sols seran entrevistats els candidats que obtinguen una puntuació mínima pel currículum, la qual serà establerta per la comissió de docència de l?IVESP.  
3. Presentació d'instàncies  
3.1 El termini de presentació d'instàncies serà de 30 dies naturals comptadors des de la publicació d'aquesta convocatòria al Diari Oficial de la Generalitat Valenciana. Aquestes instàncies caldrà adreçar-les al coordinador de l?IVESP i presentar-les en la Secretaria de l?IVESP, c/Juan de Garay, 21, 46484 València.  
3.2 Amb la instància, el model de la qual és l'annex III, caldrà presentar el currículum, del qual es podrà sol·licitar un model en la Secretaria de l?IVESP  
3.3 Caldrà presentar també fotocòpies compulsades que justifiquen els mèrits que s'al·leguen.  
3.4. Els alumnes que es troben en situació en actiu hauran d'adjuntar a la instància un certificat del seu centre de treball en què se'ls autoritze a realitzar el curs en cas de ser admesos.  
4. Terminis de selecció  
4.1 Acabat el termini de presentació d'instàncies, la comissió avaluadora de l?IVESP en seleccionarà l'alumnat.  
4.2 Després de la selecció, s'exposarà la llista provisional d'admesos en els taulers d'anuncis de l?IVESP.  
4.3 Contra aquesta llista provisional, les persones interessades podran presentar reclamacions en el termini de deu dies hàbils comptadors des de l?endemà de l?exposició pública. Aquestes reclamacions caldrà adreçar-les al coordinador de l?IVESP, c/Juan de Garay, 21, 46653 València. Transcorregut el termini, es donarà publicitat a la llista definitiva exposant-la al tauler d'anuncis de l?IVESP. Contra aquesta llista es podrà interposar un recurs d'alçada davant el conseller de Sanitat i Consum en el termini de quinze dies, comptadors des de l?endemà de la seua publicació.  
4.4 Es comunicarà per carta als seleccionats la seua admissió al master  
5. Matrícula  
5.1 Els alumnes seleccionats hauran de formalitzar la matrícula del master en el termini de 30 dies naturals comptadors a partir de la publicació de la llista definitiva d'admesos. Caldrà pagar, en aquest termini, l?import de la matrícula, que és de 228.500 PTA. L'ingrés caldrà fer-lo mitjançant els impresos que donarà la Secretaria de l?IVESP.  
5.2 La no formalització de la matrícula comportarà l?exclusió del curs. Es cobriran les places vacants amb els alumnes següents en l'ordre de puntuació obtinguda.  
6. Norma final  
Es faculta el coordinador de l?IVESP per resoldre les qüestions que puguen plantejar-se sobre la interpretació d'aquesta resolució.  
València, 6 de maig de 1993.- El Conseller de Sanitat i Consum: Joaquín Colomer Sala.  
ANNEX I  
Programa  
El curs començarà l?octubre de 1993.  
Part troncal:  
- Introducció a la salut pública.   
- Mètodes epidemiològics i estadístics aplicats a la salut pública.  
- Metodologia d'investigació científica.   
- Administració de serveis de salut.   
- Promoció de la salut.  
Arees optatives:  
- Epidemiologia i biostadística.   
- Administració de serveis de salut.   
- Promoció de la salut.   
- Salut laboral i ambiental.  
ANNEX II  
Barem de selecció  
1. Mèrits acadèmics  
1.1 Expedient acadèmic: es valorarà la mitjana de l?expedient, que serà el resultat de dividir la suma de les qualificacions obtingudes pel total d'assignatures, aplicant-hi aquesta valoració:  
- Aprovat, 1 punt.  
- Notable, 2 punt.  
- Excel·lent, 3 punts.  
- Matrícula d'honor, 4 punts.  
Per a l?obtenció de la nota mitjana no es tindran presents les qualificacions obtingudes en les assignatures de religió, educació física, formació de l?esperit nacional, moral professional i ensenyament de la llar.  
1.2 Altres mèrits acadèmics   
a) Per a titulats superiors  
- Llicenciatura, 0,5 punts.  
- Llicenciatura amb excel·lent, 1 punt.  
- Doctorat, 1,5 punts.  
- Doctorat amb excel·lent, 2 punts.  
- Premi extraordinari de doctorat, 2,5 punts.  
La valoració dels mèrits d'aquest apartat és exclusiva, és a dir, es comptarà només el mèrit de major puntuació.  
b) Per a titulats mitjans  
- Premi extraordinari de fi de carrera, 2,5 punts.  
2. Experiència professional en les àrees de salut pública o atenció primària  
2.1 En el lloc actual  
- Fins a un màxim de 2 punts, 0,2 punts cada any complet.  
2.2 En altres llocs de treball  
- Fins a un màxim d?1 punt, 0,1 punt cada any complet.  
3. Cursos de salut pública fets en centres reconeguts oficialment  
- Fins a un màxim de 3 punts, 0,1 punt cada crèdit (10 hores).  
4. Publicacions sobre temes de salut pública:  
- Comunicacions a congressos nacionals, 0,1 punts.  
- Comunicacions a congressos internacionals, 0,2 punts.  
- Ponències a congressos nacionals, 0,3 punts.  
- Ponències a congressos internacionals, 0,4 punts.  
- Publicacions en revistes nacionals, 0,4 punts.  
- Publicacions en llibres o monografies, 0,5 punts.  
- Publicacions en revistes internacionals, 0,6 punts.  
La puntuació màxima en aquest apartat és de 3 punts.  
5. Activitat docent en el camp de la salut pública en centres reconeguts oficialment  
- 0,1 punt per cada 10 hores de docència, fins a un màxim d?1 punt.  
6. Investigació en el camp de la salut pública (beques i participació oficial en projectes d'investigació)  
- Fins a un màxim d'un punt. Ho valorarà la comissió de selecció.  
7. Altres mèrits (altres llicenciatures, especialitats, etc.)  
- Fins a un màxim d'un punt. Ho valorarà la comissió de selecció.  
ANNEX III  
(Nom) amb DNI .... nascut a ....... amb titulació  
d ... domiciliat a ... carrer ... codi postal .. telèfon ..  
EXPOSE que vull participar en el curs master en Salut Pública que se celebrarà a l?IVESP durant l'any acadèmic 1993/94 i accepte totes les bases de la resolució de la Conselleria de Sanitat i Consum que el convoca.  
SOL·LICITE ser admès al curs.  
València, ... d .... de 1993  
(Signatura)  
INSTITUT VALENCIA D'ESTUDIS EN SALUT PUBLICA